Mats Linder

**Mats Linder** (født 1970) er en svensk-norsk sakprosaforfatter og skribent. Han har i rundt 20 år (pr. 2024)  forsket på skandinavisk design, Scandinavian design –&nbsp; og vært frilans designskribent siden 2001. 

## Utdannelse og utstillinger
Linder er utdannet billedkunstner og videokunstner fra Kunstakademiet i Trondheim (KiT), der han studerte i perioden 1997–2001.

Han arbeider i hovedsak som forfatter og skribent, men har også kuratert utstillinger etter avsluttet utdannelse. Interessen for møbeldesign og designklassikere fikk han mens han studerte ved akademiet. Han kjøpte møbler på loppemarkeder og gjorde designfunn på søppelfyllinger. Funnene førte til utstillinger, som skulle vekke folks interesse for –&nbsp;og gi dem økt kunnskap om – norsk designhistorie.

### Utstillinger

* 1999 – *Fra loppemarked til kunstindustrimuseum,* Nordenfjeldske Kunstindustrimuseum (NKIM)
* 2002 – *Søppel – en salgsutstilling*, NKIM
* 2013/2014– *Norwegian Icons,* et samarbeidsprosjekt mellom Blomqvist Kunsthandel og kaffebaren Fuglen i Oslo. Dette var en utstillingsserie med hovedvekt på norske designere fra 1900-tallet, med fokus på perioden 1940–1975. Utstillingen ble vist på Blomqvist i 2013, i Tokyo (2013) og i New York (2014).
* 2018 – Linder var en av de 125 kuratorene bak Nordenfjeldske kunstindustrimuseums 125-årsjubileumsutstilling *125*.

## Forfatterskap
Flere av Linders utgivelser er omtalt i aviser og tidsskrifter. Mange av omtalene og anmeldelsene er gjengitt (i faksimile) på matslinder.no

Siden 2001 har Linder vært frilans skribent for flere tidsskrifter, i hovedsak tidsskriftet *[[Samler & Antikkbørsen]]*, der han pr. 2024 har skrevet flere hundre artikler, fortrinnsvis om norsk design og kunsthåndverk fra perioden 1890–1980.

I 2016 opprettet han nettstedet matslinder.no, der han skriver om nordisk, i hovedsak norsk, designhistorie: møbler, designprodukter og designere.

Fra 2016 er han fagansvarlig for fagområdene «Norsk interiør- og møbeldesign» i Store norske leksikon (snl.no).

### Bøker
I 2011 utga Linder sin første designhistoriske bok: *Norske designmøbler 1940–1975.* Dette er en gjennomillustrert, omfattende bok (267 s.) Tidsspennet er valgt fordi Linder mente det var en periode da det foregikk en positiv utvikling innen design og kunsthåndverk, selv under krigen. Boken har han tilegnet «alle norske møbeldesignere og interiørarkitekter som løftet norsk møbeldesign ut av tristessen»
* 2011 – *Norske designmøbler 1940–1975*
* 2013/2014 – *Norwegian Icons*, utstillingskataloger til de tre utstillingene
* 2016 – *Møblene er fra Rastad & Relling*
* 2017 – *Norske stoler*, med Svein Gusrud
* 2019 – *Bruksbo tegnekontor*
* 2022 – *Hearts and pines* (om fem designere ved Porsgrunds Porselænsfabrik), med Anne Britt Ylvisåker, Cecilie Tyri Holt og Jorunn Veiteberg 

#### ''Norsk design og kunsthåndverk''

I 2020 lanserte Linder bokserien *Norsk design og kunsthåndverk*, i samarbeid med Papiret Forlag og designstudioet Studiogeist, som står bak forlaget. Bokserien har mottatt støtte fra Norsk Kulturråd og Linder er forfatter av alle de gjennomillustrerte bøkene som har tekst på norsk og engelsk. Serien har mottatt flere priser: Gull i Årets vakreste Bøker 2021; Gull i Visuelt 2022 og DOGA-merket for design og arkitektur i 2022.  

Pr. februar 2024 er det publisert 16 bøker i serien: 

* *Anna-Greta Eker* (2020)
* *Arne Tjomsland : suvenirdesign* (2021)
* *Benny Motzfeldt* (2021)
* *Karl Edvard Korseth* (2021)
* *Fredrik Kayser* (2021)
* *Gerhard Berg* (2021)
* *Bendt Winge* (2022)
* *Eystein Sandnes* (2022)
* *Sigurd Resell* (2022)
* *Plus tekstil* (2022)
* *Rolf Hansen* (2022)
* *Bjørn Engø* (2022)
* *Norske smykker* (2023)
* *Hiorth og Østlyngen* (2023)
* *Høvik Lys* (2023)
* *John Gulbrandsrød* (2023)

## Referanser


## Eksterne lenker
*